Мэдээж Ерөнхий сайд асан Н.Алтанхуягт өргөмжлөл өгч, тултал нь магтсан нялуун дурсамж түүнд бий. Гэхдээ үүнээсээ ичсэн нь үгүй. Өөрийнхөө зөв гэсэн замаар л яваа зоригтой залуу. Иймд түүнийг өөлөхөөсөө урьтаж баян бол УИХ-д нэр дэвших ёстой гэсэн туйлширсан үзлээсээ манайхан салах хэрэгтэй байж болох юм. Гол нь түүнд алдаа байж болно. Гэхдээ тэр жирийн амьдралаас чадлаараа өсч дэвжихийг хүсч буй бидний л адилхан залуусын нэг. Үүнийг нь бодож ядаж өөчилж гоочлохоо больчих. Монгол ахуйгаасаа холдсон, үр хүүхдээ эх хэлээр нь бус гадаад хэл, гадаад хэв маягаар өсгөж хүмүүжүүлэхийг боддог залуусыг бодоход тэр эх оронч залуу. Иймд түүнийг өмгөөлөх сэтгэл түүнд хүрч, хөлс хүчээ шавхан амьдралынхаа төлөө зүтгэж яваа залуусын дэмжлэг тус болж л таараа. Тиймээс өмгөөл. Мөн дэмж. Зовлон, жаргал нэгтэй нэгнээ дэмжиж чадахгүй байж зоргоороо, дураараа бусдаар бахархаж, шүтдэг гаж зуршлаасаа ич залуус аа. Учир нь, тэр бол бидний л нэг юм.